Matej Mazreku

Matej Mazreku ose Matija Masarek (1726–1808) ishte një prift katolik i shekullit të 18-të.  Në gjysmën e dytë të shekullit të 18-të ishte kryepeshkop i dioqezës katolike romake të Shkupit. Raportet e tij në Vatikan janë një burim i rëndësishëm për studimin demografik të dioqezës së tij.

 Biografia 
Imzot Matej Mazreku lindi në Janjevë. Mësimet i filloi në Kolegjin Ilirik të Shën Palit e Shën Pjetrit në Ferma të Italisë dhe i vazhdoi në kolegjin Urbanian në Romë, ku dhe i përfundoi studimet për teologji (1746). Në vitin 1750 ishte kryepeshkop i Dioqezës Katolike Romake të Shkupit.  Sipas raporteve të kohës, në vitin 1756 ishte famullitar i Janjevës dhe vikar gjeneral i Argjipeshkvisë Shkup-Prizren. Me dekretin e Kongregatës së Shenjtë, më 1758 u emërua argjipeshkëv i Argjipeshkvisë Shkup Prizren. Shugurimi i tij u bë në Dubrovnik në vitin 1759. Raportet që M. Mazareku ia dërgon Selisë së Shenjtë flasin për gjendjen e vështirë të Argjipeshkvisë Shkup-Prizren, për plaçkitjen dhe rrënimin e kishave, për islamizimin me dhunë të shqiptarëve etj. Vdiq në Janjevë, pas një sëmundjeje të gjatë.

Baza e pozicionit të tij janë toponimet në Malësi (rajon i Shqipërisë veriore dhe jugut të Malit të Zi). Elsie e lidh emrin me Mazrekun, një fis shqiptar në veri të Shkodrës.  Emri Mazrek(u), që në shqip do të thotë mbarështues i kuajve, gjendet në të gjitha trevat shqiptare.  

Shumë nga paraardhësit dhe pasardhësit e tij ishin priftërinj të shquar katolikë, si:

 Pjeter Mazareku, kryepeshkop i shekullit të 17-të i Kryedioqezës Katolike Romake të Tivarit 
 Josip Mazareku, vëllai i tij, prift katolik. 

 Raportet 
Ai i shkroi raporte Vatikanit gjatë gjysmës së dytë të shekullit të 18-të. Këto raporte përfshijnë përshkrimin e migrimeve të njerëzve nga Malësia (rajoni i ndarë tani nga Mali i Zi dhe Shqipëria) në rajonin që ai i referohej si Serbia (Kosova e sotme). Në vitin 1792 ai raportoi se fshatrat përreth Gjakovës kishin dyndje katolike nga Shqipëria. 

Raportet e tij përfshijnë shumë ankesa për shqiptarët e ardhur nga Malësia.  Lutjet e tij përfshinin "Ab albanensibus libera nos Domine".  

 Shih edhe 
 Dioqeza Prizren-Prishtinë
 Dioqeza katolike e Shkupit

 Literatura 





 Referime 

Kategoria:Shqiptarë në shekullin e XVIII
Kategoria:Lindje 1726
Kategoria:Vdekje 1808